Robert Chase
Dr. Robert Chase fiktivni je lik iz FOX-ove medicinske serije Dr. House, a glumi ga Jesse Spencer. Chase je izvorno bio član Houseovog dijagnostičkog tima, no na kraju 3. sezone House mu daje otkaz. Chase je od svih članova Houseovog izvornog tima najduže na toj poziciji, te saznajemo da je taj posao dobio godinu dana prije pilot-epizode. Chase je od prve epizode zaljubljen u svoju kolegicu Allison Cameron. Vezu s njom započinje u epizodi Human Error, a vjenčaju se u finalu 5. sezone - Both Sides Now.